
PROME MINISTER A DUNA SPLICACION 
AMPLIO DEN PARLAMENTO TOCANTE 
E MANEHO DI GOBIERNO DEN E 
CRISIS COVID-19: 


Diaranson mainta Prome Minister Evelyn Wever-Croes y 
Minister di Cultura, Finansa y Asunto Economico tawata den 
Parlamento pa duna splicacion tocante e maneho di Gobierno 
den e crisis COVID-19. 


Prome Minister a habri su discurso splicando e trayectoria di 
Covid-19 desde 13 di maart dia cu Aruba a conoce su prome 
caso di COVID-19 pa actual. Gobierno di Aruba inmediatamente 
a tuma e decision di bin cu medidanan drastico pa asina evita 
e virus aki di sigui plama. Den e prome 3 simannan tawatin 
un crecemento rapido di 0-71 caso positivo. Danki na e 
decisionnan tuma a logra di frena e crecemento aki y despues 
di e 3 simannan e curva a cuminsa baha ya cu tawatin menos 
caso y mas hende a cuminsa recupera. Finalmente dia 28 di 
mei, e ultimo persona cu tawata tin COVID-19 a test negativo 
treciendo asina e total di caso positivo na 0. Gobierno ta 
consciente cu Aruba lo por conoce casonan nobo y ta prepara 
pa por atende cu e casonan aki si nan presenta. 


Prome Minister Evelyn Wever-Croes: “Un elogio sigur ta bay na 
e team di calamidad pa nan profesionalismo pa cu maneho di 
e crisis aki. Aruba tawata prepara adelanta y a tuma e decision 
cu en caso e virus aki yega lo cuminsa cu e strategia di test 
agresivo; “search and destroy” manera e terminologia uza ta. 
E strategia aki a exigi no solamente planificacion sino tambe 
fondo ya cu mester tawata tin e testnan aki adelanta pa por 
cumpli cu e esaki debidamente. Compara cu e otro paisnan, 
awe Aruba ta un di e paisnan cu e testmento per capita di mas 
halto. 


Aruba como un pais propio tawata tin e ventaha di bin cu su 
mesun strategia y no manera e islanan BES cu ta un municipio 
di Hulanda cu mester a sigui e mesun strategia cu Hulanda. 
Nan no tawata tin e strategia di test agresivamente cu ta esun 
cu a yuda Aruba hopi den combati e plamamento di e virus na 
un manera satisfactorio. 


Danki tambe na e situacion financiero cu Gabinete Wever- 
Croes a sa di maneha na un manera responsabel e ultimo dos 








añanan aki, cu awe tawata tin fondo disponibel pa por a busca 
tur e testnan prome cu e crisis a alcansa nos isla. 


E crisis di COVID-19 no tawata solamente un crisis di salud 
sino e tawata crisis den crisis. E tawata un crisis di salud cu a 
ser maneha debidamente, un crisis financiero na unda Aruba 
a perde su entradanan principal, un crisis economico ya cu 
nos pilar economico a cay y crisis den orden publico y social. 
Tambe Gobierno a hañe den manifestacionnan na unda a 
sali duna cara pa splica e situacion cu Aruba ta den den tur 
transparencia. 


Esaki ta prome biaha den historia cu Aruba a enfrenta un crisis 
di e magnitud aki pero mescos cu tur otro crisis semper a sa 
di lanta cabes. Nos Arubianonan ta hendenan sin miedo y a 
enfrenta e crisis aki cu determinacion y curashi cu inspiracion 
di esnan prome cu nos cu a sa di engrandece e pais aki sin 
miedo. 


Gobierno di Aruba a ricibi hopi elogio no solamente localmente 
sino tambe internationalmente pa e manera con a maneha 
e crisis den crisis aki y esaki no por a wordo logra sin e 
cooperacion di e comunidad di Aruba cu a sa di sigui e reglanan 
cu disciplina manera stipula pa Gobierno. Ta danki na tur e 
esfuerso di no solamente Gobierno di Aruba sino tambe di e 
profesionalnan y di nos comunidad cu awe Aruba tin e virus 
aki domina”. 

Nos lo lanta bek 
despues di e crisis aki, 
cu curashi y sin miedo. 

Mescos cu nos 
antepasadonan 
a construi e pais aki, 
cu curashi y sin miedo. 


Prome Minister 
velun We ver- Croes 

MIEMBRO DI COMISION EUROPEO TA 
CONFIRMA E APORTE FINANCIERO DI UNION 
EUROPEO (EU) PA ARUBA RELACIONA CU E 
CRISIS DI COVID-19 


E siman aki Gobierno di Aruba a ricibi un carta (copia adhunto) "x 


di Sra. Jutta Urpilainen — Miembro di Comision Europeo te 


directamente encarga cu e relacionnan entre EU y e 25 








paisnan miembro di OCTA- Association of Overseas Countries 
and Territories of the European Union. 


Dia 24 di april 2020 Gobierno di Aruba a dirigi un carta pa 
Commissioner Urpilainen caminda cu Promer Minister di 
Aruba ta enfatisa e impacto severo di e COVID-19 crisis riba 
e economia di Aruba y e pasonan urgente cu Gobierno a tuma 
pa mitiga e efectonan di e crisis. Tambe Premier Wever- 
Croes a elabora riba e pasonan pro-activo pa baha gastonan 





operacional di Gobierno di Aruba pa por apela tambe na 
Hulanda como e “member state” corespondiente di EU pa 
aporte financiero. 


E carta di Comision Europeo ta confirma cu enbista di e 
emergencia relaciona cu e COVID-19 crisis EU a adopta 
“exceptional flexibility rules” pa asina Aruba por yega na aporte 
financiero di un manera lihe, adapta y practico. 

Por ultimo Premier Wever-Croes a expresa e aporte di parti 
di Aruba pa cu e resolucion di Parlamentario Europeo, Srta. 
Samira Rafaela, kende a apela na EU pa crea un “dedicated 
exceptional support fund” pa e paisnan miembro di OCTA. Pa 
esaki Comision Europeo ta evaluando e posibilidadnan segun 
e structura financiero di EU. 





Den corto, den margen di e structura financiero vigente cu ta 
termina fin di afia 2020 Aruba lo ricibi apoyo financiero for di 
diferente programanan existente, inluyendo parti di e suma di € 
10 miyon cu lo wordo reparti entre diferente paisnan miembro 
di OCTA. 





Sr. Eddy Paris como representante di Aruba na EU y Vice- 
Voorzitter di OCTA ta coordinando e esfuersonan aki na 
Brussels y cu DEACI (Department of Economic Affairs, 
Commerce and Industry) na Aruba pa asina e fondonan aki 


Informacion di Gobierno transparente! 





por yega directamente na diferente NGOs na Aruba. 

European 
Commission 


Rue de la Loi, 200 
B-1049 Brussels 
cab-urpilainen-contact@ec.curopa.eu 


Jutta Urpilainen 
Member of the European Commission 


Brussels, 28.5.2020 
Ares(2020)s 2663909 


Excellency, 


1 would like to thank you for your letter in reference highlighting the dire impacts of the 
COVID-19 pandemic in your country and the measures taken in Aruba to mitigate their 
effects. 


I can assure you that we are conscious of Aruba’s vulnerability to the outbreak in terms of 
health and socio-economic impact, in particular due to a dramatic drop in the tourism 
economic sector. 


In this exceptional situation that we are all facing, the European Commission is taking all 
possible measures to have a coordinated and efficient response, in the EU and worldwide, 
including in the Overseas Countries and Territories (OCTs). 


The European Commission and the EU High Representative recently issued a Joint 
Communication on the Global EU response to COVID-19. Concretely, the EU has secured 
a financial package for the benefit of our partner countries, including EUR 111 million for 
the OCTs. Considering the end of our current multiannual financial framework, this 
package is based on existing resources, which are retargeted to help our partners coping 
with the impact of the pandemic. This includes reorientation of on-going bilateral and 
regional cooperation programmes, when relevant, the frontloading and top- up of budget 
support payments, and the mobilisation of the emergency reserve as foreseen in the 
association decision, which is under internal assessment. Exceptional flexibility rules have 
been granted in this context. This will allow EU action to be fast, adapted and operational. 


In this context, I am pleased to inform you that the regional programme for the Caribbean 
OCTs, the so-called ReSEMBID programme, has already been adapted to offer a EUR 10 
million facility to support the Caribbean OCTs, including Aruba, in the fight of the 
COVID-19 pandemic. I encourage you to take contacts with our services in the EU 
Delegation in Guyana for further details on it. For your information, the retargeting of part 
of the OCT Thematic programme is also under discussion. 





In addition, 1 am pleased that Aruba already received the medical equipment requested by 
the Netherlands on behalf of Dutch OCTs through the European Union Civil Protection 
Mechanism, which allows co-financing of the transportation by the European Commission 


H.E. Mrs Evelyn Wever Croes 
Prime Minister 
ARUBA 


Finally, you referred to the recent European Parliament resolution of 17 April 2020, calling 
on the Commission and the Member States to prioritise aid and crisis-mitigation measures 
for the most vulnerable citizens, including the Overseas Countries and Territories, by 
means of a dedicated exceptional support fund. I assure you that the Commission is 
assessing this political resolution through the relevant institutional framework and you will 
be kept informed of any relevant developments in this regard. 





Yours sincerely, 


plata 

Diamars mainta Minister di Desaroyo Teritorial, Infrastructura 
y Medio Ambiente Marisol Lopez - Tromp conhuntamente 
cu directornan di departamentonan DIP, DOW y DNM a tene 
un rueda di prensa na Eagle Beach. Den e rueda di prensa 
aki a elabora riba e tema di 'Balansa entre desaroyo y medio 
‘ambiente’. 


Minister Lopez - Tromp a splica cu a pesar cu tabatin e periodo 
di ‘shelter in place’ e team cu ta resorta bou di su Ministerio 
tabata hopi activo atendiendo cu fast-tracking' di proyecto. Den 
e reunionnan aki a trata proyectonan pendiente y nobo. Pa loke 
ta proyectonan pendiente, a evalua esakinan pa determina si 
den e criterianan ta tene cuenta cu stimulacion di Aruba su 
economia. Un reto cu a tuma nota di dje ora cu ta aproba un 
proyecto ta, pa tene cuenta cu stimulacion di economia y pa 
cuido di naturalesa y medio ambiente. 


Na e momentonan aki cu hotelnan ta bashi y tin inseguridad 
di ki tempo nan lo por yena bek, ta un momento pa para keto 
y realisa cu no por continua cu desaroyo manera cu Aruba 
semper a conoce. Un desaroyo caminda cu no a tene cuenta 
cu cuido di nos naturalesa y medio ambiente. Ora cu Gobierno 
a actual a sinta na 2017, a hereda permiso di 8000 camber cu 
a wordo otorga den gobernacion anterior. Pues desde e tempo 
ey a inicia cu esfuersonan pa reduci e cantidad aki. Pues a base 
di reunionnan, raportnan existente, Plan di Desaroyo Teritorial 
1 Plan di Desaroyo Teritorial cu reglamentacion "Ruimtelijk 
Ontwikkelingsplan (ROP) / Ruimtelijk Ontwikkelingsplan met 
voorschriften (ROPv) y condicionnan pa por construi awendia, 
a tuma e decision pa restringi cierto acomodacionnan cu lo 
pone un impacto no desea na e momentonan aki den cierto 
areanan di nos Pais, Minister Lopez - Tromp a anuncia. 


Director DIP Haime Croes 

Desde 1986 bin te cu aworaki, Aruba a conoce cu acomodacion 
ta e base di nos economia, lagando otro aspectonan manera 
naturalesa atras. Den e ROP/ ROPv a stipula restriccion na 


isol Lopez - Tromp: 























e cantidad di acomodacionnan cu por bin pa e proximo cinco 
añanan. E decision aki a wordo tuma a base di cifranan cu ta 
indica e situacion cu Aruba ta aden actualmente teniendo na 
cuenta e futuro di nos Pais. Ta importante pa remarca cu e 
proceso pa yega na restriccion di camber caminda cu ta reduci 
e cantidad te na 2000 ta encera proyectonan cu ya caba tabata 
pendiente y ta net e limite cu por a yega na dje considerando 
cu tabatin permiso pa 8000 camber. Pues a mitiga locual cu 
por mitiga y tambe guia e proceso den direccion cu kier pa 
Aruba su desaroyo bay, Haime Croes a enfatisa. E cantidad di 
2000 camber ta inclui e desaroyo na San Nicolas tambe y otro 
acomodacionnan rond di nos isla cu ya tin permiso. Pues no ta 
trata di otorgamento di permiso nobo. 

Director DNM Gisbert Boekhoudt 

Sr. Boekhoudt a splica cu Covid a siña hopi cos y awo nos 
ta bay den e rumbo pa desaroya Aruba atrobe, uzando 
naturalesa como e fundeshi pa desaroyo. Pa realisa esaki tin 
algun punto/pregunta importante cu ta tene cuenta cu ne ta: 
Cuanto Aruba por carga? Pa ken nos ta desaroya? Kico nos 
ta bay desaroya?. Pesey e harmonisacion entre DIP, DOW y 
DNM cual tin aworaki ta sumamente importante pa percura 
pa mihor destinacion di tereno cu ta tuma luga den cuadro di 
ROP/ ROPv. 









































Director DOW Marlon Croes 

Den margen di ROP/ROPv, DOW ta percura pa limpiesa 
semanal di e strip di Eagle Beach, pa cuida esaki y preserva 
e area mas cu ta posibel. Banda di esaki a stop actividadnan 
grandi tambe di ta tuma luga riba e beach y a move esakinan 
pa e beach cu a crea na Bushiri. Pa hopi aña caba DOW ta 
pone baricadanan disponibel pa TurtugAruba cu ta percura 
pa un proceso mas sigur pa turtuganan por pone webo. Pues 
DOW, DIP y DNM trahando hunto scuchando di NGO's ta trata 
mas cu ta posibel pa crea un mihor infrastructura caminda cu 
ta proteha nos naturalesa y medio ambiente, sr. Marlon Croes 
a splica. 











Conclusion 

Ta importante pa tene na cuenta cu den e proceso di ROP/ 
ROPv, stakeholders, gruponan den comunidad y ciudadanonan 
cu a participa, ta sinti cu Aruba mester para keto y mira cua 
proyecto en berdad nos kier pa nos Pais. 

Pa conclui, Minister Lopez - Tromp a pone enfasis cu no ta 
bay crece mas 'unda cu ta y con cu ta', mester tene cuenta cu 
reglanan, leynan y zonificacion di nos Pais. 



































MINISTER XIOMARA MADURO 


MINISTER di Finansa, Asuntonan Economico y Cultura 

Minister Xiomara Maduro: 


GOBIERNO A TRAHA PA BRINDA ALIVIO PA 
SURPASA E CRISIS DI COVID-19 


Pa surpasa e crisis di COVID-19 Gobierno di Aruba a traha 
riba varios forma di sosten financiero pa por brinda alivio na tur 
esnan cu a perde trabou desde 13 di maart 2020 y tambe un 
yudansa financiero na e empresarionan chikito y mediano cu a 
sufri perdida di entrada door di e crisis di COVID-19. Gobierno 
a introduci Plan di Alivio Fiscal, Fondo di Asistencia Social 
di Emergencia (F.A.S.E.), Sosten Financiero pa kwartaal, 
Subsidio di Salario pa negoshinan chikito y mediano, y un 
microcredito cu condicionnan atractivo via Qredits. Durante un 
reunion publico den Parlamento, Minister Xiomara Maduro a 
brinda un update di e alivio cu Gobierno a brinda na pueblo di 
Aruba. 


PLAN DI ALIVIO FISCAL 

Minister Maduro ta informa cu 507 compania a haci uso di e 
facilidad pa paga e impuestonan di tur luna di april, mei y juni 
2020 y 325 compania a haci uso di e descuento di pago di 
AOV/AWW den luna di april, mei y juni 2020. 


FASE 
FASE a brinda un ayudo financiero di Afl. 950 na un cantidad 
di 8.782 persona cu a perde trabou desde 13 di maart 2020. 


SOSTEN FINANCIERO PA KWARTAAL 

Gobierno a brinda na 3.084 negoshi chikito y mediano un 
sosten financiero di Afl. 4000 pa asina nan por cubri nan 
gastonan mensual durante 3 luna. 


SUBSIDIO DI SALARIO 

Un total di 1.647 compania a ricibi un di maximo 6096 di gasto 
di salario pa por a paga un total di 27.180 trahado y asina por 
mantene nan den servicio. 








MICROCREDITO VIA QREDITS 

Gobierno a duna un aporte di 250.000 florin na e compania di 
microcredito Qredits pa asina e compania por brinda un fiansa 
cu condicionnan atractivo na negoshinan chikito y mediano. 
Qredits a ricibi un total di 175 peticion di empresarionan cu a 
aplica pa e fiansa special aki. 


GRADICIMENTO 

Minister Maduro ta gradici e miembronan di Parlamento pa e 
apoderacion pa asina por busca e fondonan necesario pa por 
brinda alivio na Pueblo di Aruba. Tambe e dignatario ta gradici 
Reino Hulandes pa e fiansanan duna. E mandatario ta gradici 
tur e profesionalnan cu a traha inalcansablemente durante 
henter e temporada di COVID19 riba e programanan di Plan di 
Alivio Fiscal, FASE, Sosten Financiero pa kwartaal, Subsidio 
di salario. E dignatario ta brinda un gradicimento tambe na e 
ehecutivonan di Qredits pa e yudansa ofreci na e companianan 
chikito y mediano. 

di april, mei y juni 2020. 4000,- 
^ kwartaal. 

compania a haci uso di 

e descuento di pago di 

AOV/AWW den luna di 

april, mei y juni 2020. 


florin 


compania a haci uso di persona a rici e compania chikito y li compania a ricibi un 
e facilidad pa paga e yudansa di 950,- florin. mediano a ricibi e M maximo di 60% di 
impuestonan di tur luna sosten financiero di BB gasto di salario pa 


pa Ml paga 27180 trahador 
y tene nan na trabou. 


compania a haci uzo di e 
fiansa special cu e 
compania Microcredito 
Qredits ta brinda cu 
aporte di 250.000 florin 
di Ministerio di Finansa, 
Economia y Cultura. 











UPDATE 
SOSTEN FINANCERIO 

Pa manda pregunta: 


forum@telearuba.aw y WhatsApp: 5971323 


Ministerio di Turismo ATA - AHATA - AAA - DVG 

TRABOUNAN DI PLATAFORMA NACIONAL 
PA REFORMANAN DI SECTOR PUBLICO Y 
RECUPERACION Y INNOVACION DI ARUBA 


Aruba, mescos cu mundo henter, ta den 
un situacion di crisis debi na e pandemia 
di Covid-19 (conoci tambe como 
coronavirus). E pandemia aki a afecta 
economia rond di mundo severamente. 
E consecuencianan economico pa Aruba 
ta enorme y for di inicio ta visibel den nos 
sociedad. 


Aruba su 'small island economy ta 
depende riba turismo internacional, di cual 
mas o menos 80% ta procedente di Merca 
cu ta un pais cu actualmente tambe ta 
wordo gravemente afecta pa e pandemia 
di Covid-19. 


Despues diatende mesora cue aspectonan 
di salubridad y ayudo humanitario pa e 
ciudadanonan, e enfoke awo ta pa atende 
cu e aspectonan economico cu e crisis aki 
a trece cu ne. 


E medidanan di 'lock-down' combina cu e 
hecho cu no tin turista na Aruba, pa gran 
parti a para nos economia. E efectonan aki 
lo wordo mira y sinti pa un termino largo, y 
e recuperacion eventual lo tuma tempo y 
tambe un manera nobo di pensa. 


Pa Aruba, e motto/lema 'business as 
usual' ya no ta aplicabel, of no ta existi 
mas. Nos mester reevalua nos strategia y 
e decisionnan cu nos tuma di awo padilanti 
mester contribui pa Aruba bira un isla mas 
stabiel (resiliente). 


Un iniciativa coordina na nivel nacional pa 
Recuperacion Economico y Innovacion 


Pa cu esaki, Gobierno di Aruba a cuminsa 
cuuniniciativa coordinananivelnacionalpa 
desaroya un plan di accion pa recuperacion 
economico y innovacion. E plan aki tin 
como meta crecemento economico den un 


SU ECONOMIA 


forma: innovativo, inclusivo, y sostenibel, 
incluyendo e condicionnan necesario 
pa un economia stabiel (resiliente) den 
termino largo, mientras den e trayecto aki 
lo tin cu cuminsa mira beneficionan den 
termino corto y medio. Esaki cu un sosten 
nacional mas amplio posibel. 


Den cuadro di esaki, Conseho di Minister 
a institui e 'Recovery and Innovation 
Committee' manera cu Prome Minister a 
anuncia den e luna di April. E comision aki 
tin como tarea pa desaroya: 


* e vision di un economia transforma; 

* reformanan structural como condicion 
pa: recuperacion, stabilidad, y crecemento 
economico sostenibel; 

* identifica sectornan strategico (nobo) cu 
ta trece un balor agrega na nos economia; 
* un maneho pa guia decisionnan riba 
inversionnan grandi den sector priva y 
publico 


E comision di 'Recovery and Innovation' 
ta un plataforma 'public-private' unico, cu 
den su totalidad, na tur nivel, ta consisti 


A 


v 
Weather the Crisis 


Take sustainable emergency 
provisions to mitigate economic, 
financial, and social affects on the 
society Restart society and 
economy according to new norms 
and values 





305 1 


Become more Resilient 


Structural reform (administrative, 
financial, institutional), as a pre 
condition for stabilty and further 
‘growth, Safeguard the foreign 
exchange stock and explore new 
economic sectors 


di representantenan di sectornan: Priva, 
Publico, Academico, y Civico. Mas cu 100 
ciudadano ta participando den esaki (riba 
titulo personal), a base di nan background 
profesional. Mayoria no ta representa nan 
respectivo organisacionnan den esaki. 


E tareanan di e comision 'Recovery and 
Innovation' ta dividi den tres (3) sub- 
committee, 'Stabilization & Stimulus', 
‘Fast-Track & Reactivation’ y 'Innovation 
& Resilience’. Den termino corto, conseho 
y decisionnan proponi pa 'Stabilization & 
Stimulus' a wordo entrega na Gobierno, 
y mayoria ta den pleno ehecucion. 
Dunando asina un 'boost sumamente 
necesario pa reactiva nos economia cu 
sosten financiero, humanitario, y medico, 
cu ayudo di Hulanda, pa asina alivia e 
consecuencianan. E trabounan di 'Fast- 
Track 8 Reactivation'ta andando y pronto lo 
entrega nan conseho na Gobierno tocante 
proyectonan di inversion cu posibelmente 
lo por pasa den un trayecto mas agilisa si 
nan cumpli cu cierto rekisitonan pa yuda 
re-activa nos economia. 





€ 


Sustainable Growth 


Start conversion t circular 

‘economy Further sustainability in 

the society and economy. Driving 
new economic sectors 

Continuacion Trabounan di Plataforma Nacional 


Gobierno di Aruba a anuncia e plan di 
estimulo economico. Departamento 
di Impuesto (DIMP) den luna di maart 
anuncia e plan di emergencia pa ayudo 
fiscal pa stimula nos economia y ofrece 
alivio. Companianan chikito y mediano 
(MKB), fundacionnan, y mas cu 35.000 
persona y 3.000 compania afecta a 
ricibi ayudo financiero den forma di 
entre otro FASE (8.000+ persona), 'MKB 
Noodregeling' (3.000* compania MKB) y 
e 'Loonsubsidie' (27.000* persona). 


E trabounan ainda ta andando. E vision 
pa Aruba sali mas fuerto di e crisis aki 
y nos economia mester bira uno stabiel 
(resiliente) y sostenibel por medio 
di: reformanan structural di sector 
publico, diversificacion economico, y 
reenforsando nos economia interno 
aplicando un modelo di economia 
circular (of doughnut economy). 


E tareanan specifico den cuadro di e 
sub-committee 'Innovation & Resilience', 
a inicia formalmente na comienso di mei 
cu mas di 100 participante den 17 Task 
Forces. E commission tin sosten di un 
Project Management Team di mas cu 
10 persona entre otro di sector priva y 
academico cu ta ofreciendo nan tempo y 
ta participando den un forma voluntario. 
Hunto tur e participantenan ta encarga 
cu e tarea pa entrega consehonan, 
recomendacionnan, pa cu e reformanan 
cu ta necesario y e direccion nobo 
di Aruba su economia. Esaki den un 
Master Plan pa Aruba cu ta tene cuenta 
cu trabounan anteriormente completa 
den consulta cu stakeholders, entre 
otro e National Strategic Plan 2020 — 
2022 pa acelera e implementacion di e 
Sustainable Development Goals (SDGs) 
di Nacionnan Uni (NSP), ROP, y varios 
conseho cu gobierno a ricibi di diferente 
instancianan, gremionan y NGOs. 


E manera di traha ta basa riba un 
mission-driven approach cu ta stimula 
colaboracion y un proposito comun. 
E metanan principal pa cada area 
economico a wordo stipula, sigui pa un 
analisis concreto di e root problems cu 

lo por stroba nos di yega na e metanan 
aki si e problema no wordo resolvi, y 
consehonan y solucionnan cu por tin e 
impacto positivo mas grandi lo wordo 
proponi. Esaki mas cu claro den e 
direccion di un economia y sociedad 
cu Aruba ta desea di bira. E strategia y 
manera di traha aki no ta business as 
usual, y ta rekeri e actornan pa pensa 
outside the box ora di defini e meta y 
problema-/retonan, y tambe ora di pensa 
riba solucionnan mientras cu ta revisa y 
usa rapport, conseho y ideanan existente 
(pa no 're-invent the wheel"). 


E plan y strategia aki ta un manera pa - 
como nacion — transforma nos economia, 
y como comercio y ciudadano, sobrevivi 
y crece. 


E diferente Task Force nan aki 
actualmente ta na e na mita di e proceso, 
y ta premira cu e rapport y plan final lo 
wordo entrega na Gobierno di Aruba na 
comienso di juli. 


Por medio di e comunicado aki nos ta 
anunci y alabes informa un y tur cu ta 
desea di contribui na e Master Plan pa 
Aruba su recuperacion y futuro, cu lo 
organisa dos (2) 'Town Hall' den un forma 
digital pa por brinda mas informacion di e 
proceso, e resultado preliminar y colecta 
comentario y informacion (feedback) 


na un forma habri y transparente. Mas 
informacion tocante e Digital Town Halls 
y con por registra lo wordo publica 
durante e siman venidero riba e pagina 
Facebook di Gabinete Wever-Croes. 


Digital Town Halls di Aruba: 

* Prome Town Hall: 9 di juni 2020, 
8:00 PM 

* Segundo Town Hall: 10 di juni 2020, 
8:00 PM 


Gobierno di Aruba kier a gradici tur 
participante pa nan contribucion di un 
forma of otro na e proceso aki. Nos 
ta aprecia y ta balora boso tempo, 
esfuerso, aportacion y ta sumamente 
agradecido pa boso dedicacion den e 
momentonan aki unda cu como pais nos 
ta enfrentando retonan nunca bisto. Un 
danki di curason! 

